《慢卷紬 赋得秦女卷衣》
清代·陈维崧

长城西去，峣关一望，万古消魂地。怅汉苑秦宫，陇树洮云，栈连梁益，阁通燕魏。

绣岭浑河，灞陵红树，鸟鼠山如髻。有六郡良家，四姓小侯，尽隶都尉。

金鸿嘹唳。萧闺忽忆寒衣事。刀尺拟裁量，怕带围难记。

砧响秋宵逾霁。捣瘦银蟾，敲残木叶，叠在红箱里。

倘寄到军前，验取嬴楼，翠销封泪。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。